David Schwimmer er født den 2. november 1966 i Astoria, Queens, New York, ind i en jødisk familie. Hans forældre hedder Arthur Schwimmer og Arlene Colman. Han har en ældre søster Ellie. De boede i Valley Stream på Long Island, indtil Schwimmer var 2 år. Han voksede op i Los Angeles, Californien, hvor han gik på Beverly Hills High School. På skolen var der en lærer der fik ham til at tage et kursus i teater og drama. Inspireret af erfaringerne på kurset kom han ind på Northwestern University, hvor han opnåede en bachelorgrad i drama. Sammen med 7 andre studenter, lavede han Chicago's Lookingglass Theatre Company.  Karriere I 1994 fik han rollen som Ross Geller i den amerikanske tv-serie  Venner. Han blev i 1995 nomineret til en Emmy i kategorien "Outstanding Supporting Actor in A Comedy Series", for sin præstation i serien. Det gjorde ham til den første person fra ensemblet, der fik en Emmy-nominering. Udover at spille med i serien har han også været med til at lave mange af afsnittene. Han har instrueret 10 afsnit og er i anerkendelse blevet kaldt "Snaro". I seriens 10 år lange forløb, havde Schwimmer været med i flere film. Foruden rollen som Ross Geller, er han mest kendt for rollen som Kaptajn Herbert Sobel i den dramatiske mini-serie Kammerater i krig.   Schwimmer spillede sig selv i HBO-serien Curb Your Enthusiasm. Han har også været med i TV-serien Mine Glade 60'ere / The Wonder Years.   I 2007, fik Schwimmer sin debut som instruktør i den britiske komedie Run, Fat Boy, Run, produceret af Robert Jones og han var igen sammen med Simon Pegg til produktionen. Han har tidligere arbejdet sammen med Pegg i filmen Big Nothing og kort i Kammerater i krig. Han var på et tidspunkt på tale, til at instruere Simon Peggs og Nick Frosts nye projekt Paul.  Schwimmer lægger i 2005 stemme til giraffen Melman i den animerede film Madagascar.  Privat Schwimmer har været kæreste med Natalie Imbruglia og Mili Avital, (slog op i 2001) og Carla Alapont. Efter de slog op i 2003, blev han bl.a. sat sammen med Emmanuelle Perret. Schwimmer deler sin tid mellem Chicago, New York og Los Angeles: hvor der i hans garager er parkeret en Range Rover og en 1976-Chevrolet Monte Carlo. Schwimmer er i familie med So You Think You Can Dance-deltagerne Benji Schwimmer, Lacey Schwimmer og Heidi Groskreutz. I 2007 begyndte Schwimmer og fotograf Zoe Buckman et forhold.   Den 8. maj 2011 fik parret en datter, Cleo Buckman Schwimmer.